stanford-oval/wikipedia huggingface dataset:
Anton Keldan

Anton Keldan.
Anton Gustaf Keldan (Keltanen) (4. tai 13. lokakuuta 1834 Viipuri – 14. tammikuuta 1899 Viipuri) oli suomalainen kansanvalistaja.
Anton Keldanin isä oli saksalaissyntyinen tukkukauppias Abraham Keldan. Perhe oli saksankielisyydestään huolimatta suomenmielinen ja sen ystäväpiiriin kuuluivat muun muassa Jaakko Juteini ja Juho Pynninen. Keldan sai jo lapsena kansallisen herätyksen.
Keldan työskenteli konttoristina eri kauppahuoneissa, oli jonkin aikaa Jyväskylän seminaarin taloudenhoitajana ja Käkisalmen kaupunginkamreerina ja palasi sitten Viipuriin, jossa hän omistautui suomalaisen kansanvalistustoiminnan palvelukseen.
Keldan oli Viipurin Suomalaisen Kirjallisuusseuran jäsen ja toimi sen sihteerinä vuosina 1875–1876. Hän esitti vuonna 1864 seuran kokouksessa aloitteen kansakoulujen ja kansanvalistusseuran perustamisesta. Keldan perusti omilla varoillaan Uuraan ensimmäisen kansakoulun, toimi Kansanvalistusseuran asiamiehenä ja Viipurin lukusalin hoitajana, osallistui eläinsuojeluyhdistyksen toimintaan, julkaisi kirjasia, kirjoitteli lehtiin ja oli vähän aikaa sanomalehti Ilmarisen toimittajana. Hänet tunnetaan myös Joensuun kaupunginkirjaston perustajana.
Viipurin sanomalehtimiehet pystyttivät vuonna 1900 muistopatsaan Keldanin haudalle Sorvalin hautausmaalle.
Teoksia

Kansakouluille huoneista, kaluista, kaswintarhasta y.m. sekä luettelo kirjastoja warten. Viipuri: Viipurin suomalainen kirjallisuusseura, 1871.
Muistoja rippi-koulusta: kummin lahja. Kuopio: Tekijä, 1864.
Suomennoksia

L. Kellner. Otteita kansakoulun kasvatus-opin viitteistä: koulunjohtajille, opettajille ja vanhemmille. Helsinki: Suomentaja, 1869.
Johan Henrik Ritterberg. Osoitus kaupan-kirjewaihtoon. Viipuri: A. Keltanen, 1865.
Ignaz von Zsoldos. Siweyden oppi kansan hyödyksi. Helsinki: Knauer & Stolpe, 1863.
Andrew (prinssi)

| Prinssi Andrew |
| --- | --- |
 Yorkin herttua
 Andrew vuonna 2022.
Syntynyt:  19. helmikuuta 1960 (ikä 64) Buckinghamin palatsi, Lontoo
Puoliso:  Sarah Ferguson (vih. 1986; ero 1996)
Lapset:   Prinsessa Beatrice  Prinsessa Eugenie 
Koko nimi:  Andrew Albert Christian Edward
Suku:  Windsor (Saksi-Coburg-Gotha)
Isä:  Prinssi Philip, Edinburghin herttua
Äiti:  Elisabet II
Nimikirjoitus:  
 Sotilasura
Kuuliaisuus:   Yhdistynyt kuningaskunta
Joukko-osasto:   Kuninkaallinen laivasto
Palvelusvuodet:  1978–2001 (aktiivipalvelus)
Sotilasarvo:  Vara-amiraali
Sodat:  Falklandin sota
 
Prinssi Andrew, Yorkin herttua (Andrew Albert Christian Edward Mountbatten-Windsor, s. 19. helmikuuta 1960 Buckinghamin palatsi, Lontoo) on Elisabet II:n ja prinssi Philipin kolmas lapsi sekä kuningas Charles III:n nuorempi veli. Vuodesta 1986 Yorkin herttuan arvonimeä kantanut Andrew on kahdeksantena kruununperimysjärjestyksessä Charlesin lasten ja lastenlasten jälkeen.
Nuorena prinssi Andrew palveli laivastossa ja osallistui muun muassa Falklandin sotaan helikopterilentäjänä. Hän jäi kuninkaallisesta laivastosta eläkkeelle kommodorin (engl. Captain) arvolla vuonna 2003.[lähde? ]
Prinssi Andrew oli naimisissa Yorkin herttuatar Sarahin kanssa vuosina 1986–1996. Heillä on kaksi lasta: prinsessat Beatrice (s. 1988) ja Eugenie (s. 1990). Herttuapari erosi ystävinä, ja herttuatar Sarah asuu yhä herttuan kotona Sunninghill Parkissa. Heidän kaavailtiin vuonna 2013 avioituvan uudestaan.
Vuodesta 2001 lähtien prinssi Andrew työskenteli Yhdistyneen kuningaskunnan erityisedustajana kansainvälisessä kaupankäynnissä ja sijoittamisessa. Hän joutui luopumaan erityisedustajan virallisesta asemastaan vuonna 2011, kun tiedotusvälineet paljastivat hänellä olleen yhteyksiä seksuaalirikoksista epäiltyyn Jeffrey Epsteiniin. Tämän jälkeen Andrew jatkoi vastaavantyyppistä työtä Britannian ulkomaankaupan edistämiseksi matalammalla profiililla.
Huhtikuussa 2022 prinssi Andrew’lta poistettiin Freedom of the city of York -titteli.
Hyväksikäyttöväite

Tammikuussa 2015 Yhdysvalloissa käynnissä olleen seksuaalirikosjutun yhteydessä julkaistiin aineistoa, jossa prinssi Andrew’n väitettiin käyttäneen seksuaalisesti hyväkseen alaikäistä Virginia Giuffrea. Kyseessä oli Jeffrey Epsteinin ihmiskauppaan liittyvä tapaus 2000-luvun alusta. Prinssi ei saanut rikossyytettä, mutta Giuffre nosti siviilikanteen häntä vastaan. 20. marraskuuta 2019 prinssi Andrew vetäytyi kaikista julkisista tehtävistään toistaiseksi.
Merkittävä käänne tapahtui 12. tammikuuta 2022, kun yhdysvaltalaistuomioistuin päätti, että Giuffren ja prinssi Andrew’n siviilikanne käsitellään oikeudessa. Välittömästi oikeuden päätöksen jälkeen Andrew’n asema kuninkaallisena rajattiin niin vähäiseksi kuin nopealla aikataululla oli mahdollista. Hänen ilmoitettiin jatkavan syytöksiin vastaamista yksityishenkilönä. Kaikki hänen hyväntekeväisyystehtävänsä sekä muut työnsä ja viralliset velvollisuutensa ilmoitettiin siirrettäviksi lähitulevaisuudessa pysyvästi muiden kuningasperheen jäsenten hoidettaviksi. Samalla ilmoitettiin, että Andrew on menettänyt armeijan kunnia-arvonsa eikä häntä enää jatkossa puhutella ”hänen kuninkaallisena korkeutenaan”. Kaksipäiväisen oikeudenkäynnin piti alkaa 10. maaliskuuta 2022. Osapuolet sopivat asian ennen oikeudenkäyntiä.
Aiheesta muualla

Kuvia tai muita tiedostoja aiheesta Andrew (prinssi) Wikimedia Commonsissa
Sofia Tawast: Jos mietit, voiko prinssi Andrew joutua vankilaan tai onko hän nyt matti meikäläinen, lue nämä 5 vastausta Yle 15.1.2022
| 0 | 1 | 2 | 3 |
| --- | --- | --- | --- |
|   | Edeltäjä: Lilibet Mountbatten-Windsor | Britannian kruununperimysjärjestys 9. | Seuraaja: Prinsessa Beatrice |
Ampumahiihdon maailmanmestaruuskilpailut 2021 – miesten viesti

| Ampumahiihdonmaailmanmestaruuskilpailut 2021   |
| --- | --- | --- | --- | --- | --- | --- | --- |
| Normaalimatka |  | miehet |  | naiset |  |  |  |
| Pikakilpailu |  | miehet |  | naiset |  |  |  |
| Takaa-ajo |  | miehet |  | naiset |  |  |  |
| Yhteislähtö |  | miehet |  | naiset |  |  |  |
| Viesti |  | miehet |  | naiset |  |  |  |
| Sekakilpailut |  | pariviesti |  | sekaviesti |  |  |  |
| n · k ·  | n · k ·  | n · k ·  | n · k ·  |  |  |  |  |
Miesten viesti ampumahiihdon maailmanmestaruuskilpailuissa 2021 järjestettiin 20. helmikuuta 2021.
Andientapakulo

| Andientapakulo |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Tapakulot Rhinocryptidae
Suku::  Tapakulot Scytalopus
Laji::  magellanicus
Kaksiosainen nimi
 Scytalopus magellanicus  J.F. Gmelin, 1789 
Katso myös
   Andientapakulo Wikispeciesissä   Andientapakulo Commonsissa 
Infobox OKNimi-testi OKIUCN-testi OK: 
Andientapakulo (Scytalopus magellanicus) on eteläamerikkalainen varpuslintu, joka splitattiin yhdeksitoista lajiksi vuonna 2005.
Koko ja ulkonäkö

Linnun pituus on 10–12 cm ja sen höyhenpuku on pääosin tummanharmaa. Sen olomuoto on peukaloismainen, sillä se pitää lyhyttä pyrstöään pystyssä ja mieluummin juoksee maassa kuin lentää.
Esiintyminen

Andientapakulot elävät Chilen keskiosista ja Argentiinan länsiosista Tulimaahan noin 453 000 neliökilometrin laajuisella alueella.
Elinympäristö

Lajin elinympäristöä on yleensä jonkin vesistön tuntumassa kasvavien metsien alikasvos.
Lisääntyminen

Katettu pesä on rakennettu sammalista, jäkälistä ja juurikuiduista. Naaras munii kaksi tai kolme munaa.
Ravinto

Ruokavalio koostuu hyönteisistä ja muista pienistä selkärangattomista.
Anna Malenfant

Anna Malenfant
Anna Malenfant (16. lokakuuta 1905 Shediac – 15. kesäkuuta 1988 Montreal) oli kanadalainen kontra-altto ja pedagogi, joka toimi myös säveltäjänä salanimellä Marie Lebrun. Hän aloitti laulu-uransa Monctonissa Gilbert & Sullivanin The Mikadossa. Vuonna 1924 hän pääsi Bostoniin opiskelemaan Rose Stewartin johdolla. Sitten hän lähti Pariisiin opiskelemaan Félia Litvinnen (1925–1926) ja Napoliin Massimiliano Perillin (1927–1929) johdolla. Palattuaan Pohjois-Amerikkaan hän lauloi vuoden ajan connecticutilaisella radioasemalla nimellä Louise Malmont. Vuosina 1930–1939 Malenfant opiskeli Salvator Issaurelin johdolla Montrealissa.
Malenfant lauloi Windsor Hotelisa vuonna 1930 ja perusti Trio lyriquen vuonna 1932 Ludovic Huotin ja Lionel Daunaisin kanssa. Hän pääsi esiintymään solistina sellaisten teosten kuin Verdin requiemin ja Beethovenin yhdeksännen sinfonian esityksissä. Variétés lyriquesin kanssa Malenfant esiintyi ensimmäistä kertaa vuonna 1937 Carmenin roolissa Raoul Jobinn vastaparina. Seuraavana vuonna hän tulkitsi Charlotten roolin oopperassa Werther. Hänen muihin rooleihinsa kuului Marina. Vuonna 1958 Malenfant pääsi Canada Councilin stipendillä Maria Canellin ja Tito Schipan oppiin Roomaan.
Malenfantin oppilaiden joukossa olivat Constance Lambert ja Colette Merola. Hänen omaan sävellystuotantoonsa kuuluu hänen kotiseutujensa innoittamia lauluja.
Appropriaatio

Appropriaatio (lat. appropriatio, 'jollekulle (ominaiseksi) lukeminen') on kristinuskon teologiaan, erityisesti kolminaisuusoppiin kuuluva käsite. Sillä tarkoitetaan Kolminaisuudelle yleisesti kuuluvan toiminnan osoittamista yksittäisen persoonan teoksi.
Kolminaisuusopin mukaan pyhässä Kolminaisuudessa persoonat toimivat pääsääntöisesti yhdessä; jokainen jumalallinen teko on Isän ja Pojan ja Pyhän Hengen yhdessä toteuttama teko. Näin esimerkiksi luominen ja pelastus kuuluvat ovat siis Kolminaisuduen yhteisiä tekoja. Appropriaatiolla viitataan siihen, että teot luetaan jollekin Kolminaisuuden persoonista ikään kuin tämä olisi teon varsinainen toteuttaja. Näin esimerkiksi luominen approprioidaan eli luetaan Isän, lunastus Pojan, ja pyhitys Hengen työksi, vaikka varsinaisesti jokaisessa näistä toiminnoista koko Kolminaisuus toimii yhdessä.
On olemassa myös sellaisia toimintoja, joiden katsotaan olevan vain tietyille persoonille kuuluvia. Esimerkiksi Kolminaisuuden persoonien keskinäisiä suhteita kuvaavat toiminnot - kuten esimerkiksi se, että Isä synnyttää Pojan ja lähettää Pojan, Poika syntyy Isästä ja Henki lähtee Isästä - ovat vain persoonille itselleen kuuluvia toimintoja. Myös lihaksitulleen Pojan ihmisenä tekemät asiat ovat vain Pojan toimintoja.
Anund Gardarikilainen

| Anund Gardarikilainen> Ruotsin kuningas |
| --- | --- |
Valtakausi:  noin vuodesta 1070 lähtien
Edeltäjä:  Halsten
Seuraaja:  Haakon Punainen

Syntynyt:  luultavasti Kiovan Rus
Anund Gardarikilainen (Anund Gårdske) oli Ruotsin kuningas noin vuonna 1070. Hänet mainitaan vain Adam Bremeniläisen kronikassa Gesta Hammaburgensis Ecclesiae Pontificum. Kronikka kertoo että Anund kutsuttiin valtaistuimelle Gardarikista eli Kiovan Rusista, mistä johtuu hänen perinteinen liikanimensä Gårdske. Anund jo syrjäytettiin pian valtaistuimelle nousun jälkeen, kun hän kieltäytyi toimittamasta veriuhreja.
| 0 | 1 | 2 |
| --- | --- | --- |
| Edeltäjä: Halsten | Ruotsin kuningas | Seuraaja: Haakon Punainen |
Animal (Fuck Like a Beast)

| ”Animal (Fuck Like a Beast)” W> A.S.P. |
| --- | --- | --- |

Singlen tiedot
 B-puoli: ”Show No Mercy”
 Julkaistu: huhtikuu 1984
 Tekijä(t): Blackie Lawless
 Tuottaja(t): Mike Varney
 Tyylilaji: heavy metal, shock rock
 Levy-yhtiö: Music for Nations
W.A.S.P.:n muut singlet
|   | ”Animal (Fuck Like a Beast)” 1984 | ”I Wanna Be Somebody” 1984 |
Animal (Fuck Like a Beast) on heavy metal -yhtye W.A.S.P.:in ensimmäinen single ja eräs yhtyeen tunnetuimmista kappaleista. Alkuperäisen singlen B-puolena oli kappale "Show no Mercy".
Alun perin kappale on julkaistu ainoastaan singlenä, mutta myöhemmin se on julkaistu osana uudelleenmasteroitua W.A.S.P.:in samannimistä debyyttialbumia. W.A.S.P. joutui 1980-luvulla useasti PMRC:n hampaisiin ja kritiikin kohteeksi, muun muassa juuri "Animal (Fuck Like a Beast)" -singlen sanoitusten takia.
W.A.S.P.:in laulaja Blackie Lawless sanoi haastattelussa vuonna 2010, että hän ei enää ikinä tule soittamaan "Animalia" yhdelläkään keikalla, mutta laulu oli kuitenkin aiheellinen osa hänen aiempaa elämäänsä. Samassa haastattelussa Lawless sanoi olevansa laulun kirjoittaja.
W.A.S.P.:in entinen kitaristi Chris Holmes on esittänyt "Animalia" Mean Man -yhtyeensä kanssa useilla keikoilla 2010-luvulla. Syyskuussa 2016 Holmes kertoi Edinburghissa keikan aikana, että hän oli hiljattain saanut Blackie Lawlessilta sähköpostiviestin, jossa Lawless pyysi, ettei biisiä soiteta keikoilla. Holmes vähät välitti Lawlessin pyynnöstä. Samassa yhteydessä Holmes antoi ymmärtää, että hän on laulun kirjoittaja.
Vuonna 2022 Lawless esitti kappaleen keikallaan Las Vegasissa.
Aiheesta muualla

Discogs
Approksimatiivi

Approksimatiivi on paikallissija, joka ilmaisee lähellä olemista tai lähelle tulemista. Approksimatiivi ei ole yleinen postpositiosija, vaan yksi itämerensuomalaisten kielten erikoisuuksia kuten komitatiivi ja terminatiivi. Livvin kielessä postpositionaalisina sijoina esiintyvät myös muuten tavalliset elatiivi ja ablatiivi.
Rodionova antaa esimerkkejä livvistä:
Tulin minä hänellüö. ”Tulin minä hänen luokseen.” (Рягоев: 1969, 150.)
astuw mučoilluo ”menee vaimon luokse”
Suomeksikin voidaan murteellisesti sanoa:
Tuu mulluo. ”Tule minun luokseni.”
Anund Jakob

| Anund Jakob |
| --- | --- |
 
Ruotsin kuningas
Valtakausi:  1022–1050
Edeltäjä:  Olavi Sylikuningas
Seuraaja:  Emund Vanha

Syntynyt:  24. heinäkuuta 1008
Kuollut:  8. lokakuuta 1050
Puoliso:  Gunhild
Lapset:  Gunhild Anundsdotter
Suku:  Munsö
Isä:  Olavi Sylikuningas
Äiti:  Estrid Obotridelainen
Uskonto:  katolilaisuus
Anund Jakobin kunniaksi lyöty hopeakolikko
Anund Jakob (n. 1008 – n. 1050) hallitsi Ruotsia vuosina 1022–1050. Anund Jakob oli Olavi Sylikuninkaan poika.
Anund Jakobin kaksoisnimi tulee, Adam Bremeniläisen mukaan, siitä että svealaiset olivat valmiita hyväksymään kristityn kuninkaan, mutta ei jos hänellä pelkästään oli kristityn nimi. Svealaiset antoivat perinteisesti Anund-nimen henkilöille, joiden nimi oli liian vaikea.
Anund Jakobilla oli ulkopoliittisia pyrkimyksiä ja hän avusti Norjan Olavi Haraldinpoikaa tanskalaista kuningasta Knuut Suurta vastaan Helgeån taistelussa. Länsi-Götanmaan maakuntalain mukaan Anund Jakob (lakikirjoissa hänestä käytetään nimeä "Emund") ylläpiti lakia ja järjestystä ankaralla kädellä, muun muassa polttamalla lainrikkojien talot.
Anund Jakobin jälkeen kuninkaaksi nousi hänen vanhempi velipuolensa, Olavi sylikuninkaan avioton poika Emund Vanha.
Antropometria

Antropometrinen kaavio naisesta.
Antropometria on ihmisruumiin rakenteen, mittasuhteiden ja koostumuksen analysoimista erilaisin mittauksin.
Antropometria kuuluu usein esimerkiksi urheilijoiden testausohjelmiin. Toinen esimerkki antropometriasta on niin sanotun painoindeksin määrittäminen. Ihmisruumiin mittaamiseen on kehitetty lukuisia menetelmiä ja järjestelmiä. Niiden luotettavuus (mittaustarkkuus ja toistettavuus) vaihtelee paljon. Syynä on lähinnä se, että suurin osa antropometriasta edustaa ns. epäsuoraa menetelmää, jossa kohteena oleva ihmisruumiin määre johdetaan ns. sovitetusta ennusteyhtälöstä. Näin menetelmän tarkkuuteen ja haettuun arvoon vaikuttavat ratkaisevasti ennusteyhtälön parametrit.
Historia

Menneisyydessä antropometriaa on käytetty useissa eri yhteyksissä, ja sekä menetelmälle itselleen että eri antropometristen menetelmien antamille tuloksille on annettu erilaisia merkityksiä. Ihmisruumiin mittaamisen isänä on pidetty ranskalaista Alphonse Bertillonia. Hän kehitti 1880-luvulla järjestelmän, jossa tiettyjä kehon synnynnäisiä (pään ja kehon mittasuhteet) ja hankittuja (arvet, tatuoinnit) ominaisuuksia käytettiin rikoksenuusijoiden tunnistamisessa.
1900-luvulla antropometrisiä metodeja käyttivät laajasti eurooppalaiset ja yhdysvaltalaiset antropologit. Yksi päätavoitteista oli oletettujen rotupiirteiden kaavoittaminen antropometrisillä mitoilla. 1920- ja 1930-luvuilla kulttuuriantropologi Franz Boas puolestaan perusteli teoriaa biologisten ihmisrotujen olemattomuudesta antropometrisin tuloksin. 1900-luvun alun länsimaissa ja varsinkin Euroopan fasistisissa piireissä 1930–1940-luvuilla antropometrialla pyrittiin perustelemaan ihmisyksilöiden ja -populaatioiden paremmuusjärjestystä. Jyrkästi jaottelevat rotu- ja populaatioteoriat hylättiin laajasti kansallissosialistien järjestämän holokaustin jälkeen, koska eräs sen motiiveista olivat olleet rotuopit, joita pyrittiin tukemaan antropometrialla. Esimerkiksi ihmisen biologista evoluutiota ja adaptaatiota selvittelevä fyysisen antropologian koulukunta menettikin suuren osan merkityksestään omana tieteenalanaan toisen maailmansodan jälkeisenä aikana, mutta uudempien menetelmien (esimerkiksi DNA-tutkimukset) myötä se on saamassa lisäarvoa. Nykymuodossaan sitä pidetään kuitenkin tiukasti myös yhteiskuntatieteellisenä alana.
Nykyajan antropometria

Akateemisessa mielessä antropometriaa käytetään nykyään esimerkiksi ihmispopulaatioiden fenotyypin ja genotyypin välisten erojen vertaavassa tutkimuksessa muun muassa ympäristötekijöiden merkitystä selvitettäessä. On esimerkiksi arvioitu, että suurikehoisten nisäkkäiden fenotyyppivariaatiota kuvaavat Bergmannin sääntö ja Allenin sääntö koskevat myös ihmistä. Edellisen mukaan kylmemmissä ympäristöissä elävät yksilöt ovat keskimäärin suurempia ja jälkimmäisen mukaan lyhytraajaisempia kuin lämpimämmissä ympäristöissä elävät lajitoverinsa. Ihmisiin keskittyvät paleontologit käyttävät antropometriaa ihmisen biologisen evoluutioketjun selvittelyssä. Akateemisen maailman ulkopuolella antropometriaa käytetään ihmispopulaatioille valmistettavien käyttötavaroiden, esimerkiksi vaatteiden mittasuhteiden suunnittelemiseen ja merkitsemiseen. Lääketieteessä antropometriaa käytetään esimerkiksi lasten kasvun ja ravitsemustieteessä painon seurantaan. Oikeuslääketieteessä antropometriaa saatetaan käyttää rikosten selvittelyssä tai uhrien tunnistamisessa.
Antropometria kuuluu ottaa huomioon myös työvälineitä, koneita ja työpisteitä kehitettäessä ja suunniteltaessa.
Historiallinen antropometria kehittyi, kun historiantutkijat alkoivat käyttää biologista aineistoa tutkimuksissaan. Ranskalainen annalistinen koulukunta oli edelläkävijä, ja Emmanuel Le Roy Ladurie kirjoitti ensimmäisiä nykymuotoisia tutkimuksia 1960–1970-lukujen taitteessa. Ladurie tutki ranskalaisten sotilaiden pituuksia ja vertasi niitä sotilaiden sosiaaliseen ja taloudelliseen asemaan.
1980-luvulla historiallinen antropometria kehittyi ja laajeni. Tutkimuksia muun muassa amerikkalaisten orjien ja sotilaiden pituuksista on käytetty mitä moninaisimpiin historiantutkimuksiin. Tärkein näistä alueista on ollut biologisen elintason mittaaminen. Näissä tutkimuksissa saatiin tietää, että teollistumisen alkuvaiheessa teollistuminen laskee elintasoa, ja että ihmisten keskipituudet ovat kehittyneet syklisesti, eivät lineaarisesti. Myös lukutaidon ja pituuskasvun selkeä yhteys saatiin selville.selvennä Myös naisten ja miesten välistä tasa-arvoa on päästy tutkimaan joillain pienemmillä aineistoilla. Tällä hetkellä antropometriaa historiantutkimuksessa käyttää John Komlos, Ilkka Nummela ja Staney Engerman.
Bertillonin mittausmenetelmä
Bertillonin kortti Francis Galtonista.
Kallonmittausta eli kraniometriaa
Artur Siegberg

Lehtori Siegberg "Sipi-setä" - Helsingin Suomalainen Tyttölyseo 1932
Alku Arthur Johannes Siegberg (1. kesäkuuta 1862 Räisälä – 17. kesäkuuta 1948 Helsinki) oli suomalainen lyseon lehtori ja kuoromies. Hän käytti myös nimimerkkiä Alku Siikaniemi.
Siegbergin vanhemmat olivat Kirvun kirkkoherra, lääninrovasti Ulrik Siegberg ja Alina Ingeborg Lange. Hän pääsi ylioppilaaksi 1880 Helsingin normaalilyseosta ja opiskeli Helsingin yliopistossa valmistuen filosofian kandidaatiksi ja maisteriksi 1886.
Siegberg toimi Helsingin suomalaisen tyttökoulun, sittemmin tyttölyseon ruotsin kielen kollegana ja lehtorina 1897–1932.
Siegberg oli 1913 perustetun Suomen Yleisen Kvartettiliiton (myöh. Suomen Mieskuoroliitto) ensimmäinen puheenjohtaja.
Artur Siegberg oli naimisissa vuodesta 1888 Hanna Sulamit Viktoria Dahlgrenin kanssa. Heidän tyttäriänsä olivat taidemaalari Inkeri (Inni) Siegberg ja suomentaja Siiri Siegberg.
Teoksia

Ruotsinkielen asemasta ja opetuksesta suomalaisissa lyseoissa. Hämeenlinna 1897
Lyhennetty Ruotsin kielioppi suomalaisia kouluja varten. 3. painos WSOY 1907, 6. painos 1919, 8. painos 1923, 13. painos 1935, 16. painos 1945
Gluntit : kokoelma kaksinlauluja bassolle ja barytonille ; sepittänyt ja säveltänyt Gunnar Vennerberg ; mukaillen suomentanut ja johdannolla varustanut Artur Siegberg. Otava 1920
Kotoisia kirjailijakuvia : Suomen opiskelevalle nuorisolle. Gummerus 1922
Laulu-miehet : juhlajulkaisu 1914-1924 ; kirjoittajat Artur Siegberg, John Zidbäck ja Kalle Kulo. Laulu-miehet, Helsinki 1924
Ruotsin kieliopin tärkeimmät säännöt : keskikoulun ruotsinnosharjoitusten varalle. WSOY 1931, 5. painos 1944
Vuodet ovat vierineet 1 : Kulttuurikuvia 1870-luvulta. 1938
Vuodet ovat vierineet 2 : Opintoaikani Helsingissä 1880-luvulla. Karisto 1948
Vuodet ovat vierineet 3 : Kulttuurikuvia 1880-luvulta. Karisto 1949
Nimimerkillä Alku Siikaniemi:
Ulkomaiden naisopistot : piirteitä naisopistojen järjestelystä ja äidinkielenopetuksesta 1 ; esittänyt Alku Artturi Siikaniemi. Saksa, Schweiz ja Ranska. Kasvatusopillisia kirjoituksia 6. Yrjö Weilin, Helsinki 1907
Ulkomaiden naisopistot : piirteitä naisopistojen järjestelystä ja äidinkielenopetuksesta 2 ; esittänyt Alku Artturi Siikaniemi. Tanska. Yrjö Weilin, Helsinki 1909
Eino Leino: Suomalaisia kirjailijoita : pikakuvia ; selosti Helsingin Sanomiin Alku Siikaniemi. Helsinki 1910
Muistosanoja professori Bernhard Fredrik Godenhjelmistä. Helsinki 1913
Robert Kajanus ja Suomen säveltaide. Helsinki 1916
Vanhan laulajan muistelmia ; kansilehden piirt. Albert Gebhard. WSOY 1923
Anni Punttila

Anni-Maria Punttila (s. 20. marraskuuta 1970) on entinen suomalainen moukarinheittäjä. Uransa ajan hän edusti Jaalan Voimaa ja hänen valmentajanaan toimi Esko Punttila. Kalevan kisoista Punttila on saavuttanut moukarinheitosta kaksi kultaa ja yhden hopean. Virallisissa kilpailuissa hän ei ole esiintynyt vuoden 1996 jälkeen.
Angry Birds Evolution

| Angry Birds Evolution |
| --- | --- |
Kehittäjä:  Chimera Entertainment
Julkaisija:  Rovio Entertainment
Jakelija:  Google Play ja App Store
Pelisarja:  Angry Birds
Pelimoottori:  Unity
Julkaistu:  2017
Lajityyppi:  pulmapeli ja gacha-peli (en)
Alusta:  IOS ja Android
Jakelumuoto:  Digitaalinen lataus
Lisää peliartikkeleitaVideopelien teemasivulla
Angry Birds Evolution on Chimera Entertainmentin kehittämä ja Rovion vuonna 2017 julkaisema mobiilipeli.Peli julkaistiin ensimmäisenä Hongkongin iOS-sovelluskaupassa elokuussa 2016, ja maailmanlaajuinen julkaisu tapahtui kesäkuussa 2017.
Aiheesta muualla

Pelin traileri
Ampumahiihdon maailmanmestaruuskilpailut 2021 – naisten normaalimatka

| Ampumahiihdonmaailmanmestaruuskilpailut 2021   |
| --- | --- | --- | --- | --- | --- | --- | --- |
| Normaalimatka |  | miehet |  | naiset |  |  |  |
| Pikakilpailu |  | miehet |  | naiset |  |  |  |
| Takaa-ajo |  | miehet |  | naiset |  |  |  |
| Yhteislähtö |  | miehet |  | naiset |  |  |  |
| Viesti |  | miehet |  | naiset |  |  |  |
| Sekakilpailut |  | pariviesti |  | sekaviesti |  |  |  |
| n · k ·  | n · k ·  | n · k ·  | n · k ·  |  |  |  |  |
Naisten normaalimatka ampumahiihdon maailmanmestaruuskilpailuissa 2021 järjestettiin 16. helmikuuta 2021.
Anuman Interactive

| Anuman Interactive S> A. |
| --- | --- |
Perustettu:  2000
Perustaja:  Stéphane Longeard
Kotipaikka:   Pariisi, Ranska
Toimiala:  videopeliteollisuus
Tuotteet:  videopelit
Omistaja:  Média-Participations
Kotisivu:  www.anuman.fr
Infobox OKVirheellinen NIMI-arvo: 
Microids SA (ennen Anuman Interactive SA) on ranskalainen videopelien julkaisija ja jakelija.
Vuonna 2009 Anuman osti Microïds -yhtiön ja käytti nimeä Microïds jakelussa.
Vuonna 2019 Anuman muutti nimekseen Microids SA.
Pelit

Syberia
Syberia II
Still Life
Still Life 2
Dracula 4: The Shadow of the Dragon
Syberia III (2017)
Käännös suomeksi